เป็นครั้งแรกที่เขียนรีวิวในวงใน ขอประเดิมครั้งแรกกับร้าน uncle house ซึ่งเป็นร้านใกล้บ้าน ที่เก็นตั้งแต่เริ่มสร้างร้านจนร้านแล้วเสร็จ
บรรยากาศในร้านจะมีทั้ง indoor และ outdoor ในส่วน indoor ก็จะมีแอร์เย็นๆ เคล้าไปกับเสียงเพลงฝรั่งยุค 60-70 ฟังสบายๆ
ร้านนี้จะทั้งเมนูอาหารคาว เครื่องดื่มจำพวกกาแฟ ชาต่างๆ และขนมซึ่งมีไม่เยอะเท่าที่โชว์ในตู้มี มาการอง เครปเค้ก คุ้กกี้ 
วันนี้ลองสั่งเมนูคาว กับเมนูเครื่องดื่ม คือ ข้าวหมูทอดกีะเทียมพริกไทย ข้าวผัดหมูไข่ดาว ชามะม่วงเย็น และกาแฟเวียดนามอเมริกาโน่
ความเก๋ของร้านอยู่ที่อาหารจานเดียวจะมาเป็นเซ็ตค่ะ จะมีน้ำซุป และผลไม้ใส่ในแก้วเก๋ๆเสิร์ฟมาพร้อมกับข้าวที่เราสั่ง
รสชาติข้าวผัดอร่อยมากค่ะ แต่ข้าวหมูทอด หมูแห้งไป แข็ง ไม่อร่อยเท่าที่ควร ชามะม่วงกับอเมริกาโน่ อร่อยดีค่ะ
พนักงานน่ารัก มารยาทดี
เมื่ออิ่มแล้วที่นี่จะเสิร์ฟชาจีน (ชาเจียกู่หลาน) มาให้ล้างปาก ชาหอมอร่อยมากเสียดายที่ไม่ได้ถ่ายรูปชาเซ็ตนี้
โดยภาพรวมเป็นร้านที่น่านั่ง บรรยากาศดีมาก แนะนำค่ะ